laaste sien, van kapitaalmasjien - Jacobus Faasen | LitNet
laaste sien, van kapitaalmasjien
Parthenon se fut is uit, in duie, Spanje-bulle vol bloed,
Italjaan-sokkerfanatici ly nou skielik honger en dors,
sorg mos vir byna kwart-eeu, vir kwart-plus van Libië,
allie eiland-lande, langsie Mirrelsee, val juistemint eerste
in Azania, Kaap, nog goeie Hoop, danksy bevoordeeldes,
al is hele spul nie op selle golflengte, oor politieke spektrum,
verskil frekwensie, Mens en mede-Mens nie mede-Menslik,
oorlogsmisdaadslagoffers, struktuurgeweld-ongeletterdes, meerderheid, vannie meerderheid, leef-’n-beef, armoediglik,
uitgebuites, deur heel eie leiers, met kapitalis in een mus,
armes aan hul neus rondgelei, na ’n dwaalspoor, verplaas,
na ’n tuisland, eiland van onkunde-ontkenning, ’n Orania, iewers tussen niks en nêrens, amper vergete, eksklusief
Duiwelspiek-dissipels, gelowiges, kwasi’s, pseudo’s, pro’s,
professionele Self-destruksie-aanjagers, opswepers, eish,
ultra-gewetenloos, Gewete-loos, superioriteitsindromaties,
dramaties sit-’n-wag op Armageddon, op uitbreek van NDR,
op verandering van gesindheid, op teorie-in-praktyk, waar,
waar waarheid waaragtig waardigheid, via Gewete-herwinning,
Mens, mede-Mens, Naaste, sal lei tot ’n Besef, van Oorwinning,
via saamgooi van Mens se talente, hulpbronne, reddingsvermoë, via saambring van Mens wat inne Skepper, ’n Lewe Twee, glo, nie in aller haas, soos mampara’s, uit kapitaal-kasteel wil vlug,
soos oud-Zimbabwiërs, nie eens geleentheid g’gun, plaas, huis,
geliefde geboortegrond, hartsplek, volgens kaart, na transport,
plegtig, seremonieel, amptelik, ruimtelik, objektief, te ontruim, nes uit Kofifi, Distrik Ses, nes allie anner stadsbeplannerteikens,
ideologiese pionne, nie noodwendig met blydskap uit eie huis,
presies nes in slawetyd, gesinne, vriende, bure, gemeenskappe, deur struktuurgewelddadigheid, onmenslikheid, dehumaniseer